जोमाटो
ज़ोमाटो (अशुद्धोच्चारण: ज़ोमैटो/जोमैटो) एक भारतीय बहुराष्ट्रीय ऑनलाइन रेस्तरां खोजने और खाना मंगवाने वाली कंपनी है, जिसकी स्थापना पंकज चड्ढा और दीपिंदर गोयल ने 2008 में किया था। यह कंपनी अपने साइट और एप के जरिये लोगों को रेस्तरां और उसके मेनू से लेकर उसमें खाने वाले लोगों द्वारा दिये गए समीक्षा को भी दिखाती है और अपनी समीक्षा लिखने और खाना मंगाने की भी सुविधा प्रदान करती है। वर्ष 2019 तक यह 24 देशों के 10,000 से भी ज्यादा शहरों में उपलब्ध है।